SINGER ไร้กระทบ “สคบ.” คุมเพดานดอกเบี้ยเช่าซื้อ “รถยนต์-จักรยานยนต์” ยันผลงานโตตามเป้า
SINGER ย้ำ! ไม่มีความกังวลกรณี “สคบ.” คุมเพดานดอกเบี้ยเช่าซื้อ “รถยนต์-จักรยานยนต์” มั่นใจภาพรวมธุรกิจครึ่งปีแรก รายได้ดอกเบี้ยยังเติบโตแข็งแกร่งตามเป้า
SINGER ย้ำ! ไม่มีความกังวลกรณี “สคบ.” คุมเพดานดอกเบี้ยเช่าซื้อ “รถยนต์-จักรยานยนต์” มั่นใจภาพรวมธุรกิจครึ่งปีแรก รายได้ดอกเบี้ยยังเติบโตแข็งแกร่งตามเป้า
1 ก.ค. 2565

นายกิตติพงศ์ กนกวิไลรัตน์ กรรมการผู้จัดการใหญ่ บริษัท ซิงเกอร์ประเทศไทย จำกัด (มหาชน) หรือ SINGER เปิดเผยว่า SINGER  ไม่มีความกังวลต่อสถานการณ์ที่คณะกรรมการคุ้มครองผู้บริโภค (สคบ.) เคาะเพดานดอกเบี้ยสินเชื่อเช่าซื้อรถจักรยานยนต์และรถยนต์ใหม่ เนื่องจากพอร์ตสินเชื่อของ SINGER ไม่ได้เกี่ยวข้องกับการทำธุรกิจเช่าซื้อรถยนต์หรือรถจักรยานยนต์มือสอง แต่เติบโตมาจากสินเชื่อที่มีทะเบียนรถเป็นประกันเจาะกลุ่มผู้ประกอบการ โดยมีประเภทรถบรรทุกเป็นกลุ่มลูกค้าหลัก รวมถึงสินเชื่อในการเช่าซื้อเครื่องใช้ไฟฟ้า และสินเชื่อธุรกิจรายย่อย
โดยการบริหารงานของ บริษัท เอสจี แคปปิตอล จำกัด (มหาชน) หรือ SGC ซึ่งเป็นบริษัทลูกของ SINGER จึงมั่นใจได้ว่าการกำหนดเพดานดอกเบี้ยดังกล่าวจะไม่มีผลกระทบต่อธุรกิจของ SINGER อย่างแน่นอน
พร้อมสร้างความเชื่อมั่น ภาพรวมธุรกิจครึ่งปีแรก รายได้ดอกเบี้ยที่เติบโตแข็งแกร่ง บนพอร์ตสินเชื่อที่ขยายตัว ชูจุดแข็ง SINGER มีจำนวนพนักงานขาย และเครือข่ายสาขาย่อยของซิงเกอร์แฟรนไชส์เพิ่มขึ้น จาก ณ สิ้นไตรมาส 1/65 อยู่ที่กว่า 4,600 แห่ง พร้อมเดินหน้าเต็มที่ในการดำเนินกลยุทธ์การตลาดที่สามารถเข้าถึงลูกค้าได้ทั่วประเทศ